Diari Oficial de la Generalitat Valenciana


Sumari del DOGV 7969, del 31-01-2017 (2017/289)

Notificació de la sentència dictada en el procediment de guarda i custòdia número 142/2016.
-------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/289


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 142/2016. [2017/289]  
Família, guarda, custòdia o aliments de fills menors no matrimonials no consensuats 000142/2016  
De: Luisa Giménez Jiménez.  
Procuradora: Matilde Solsona Solaz.  
Contra: Javier Lara López.  
Procurador/a: -  
En aquest procediment de mesures de fills extramatrimonials número 142/2016, seguit a instàncies de Luisa Giménez Jiménez contra Javier Lara López, sent-ne magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 13 de gener de 2016, la sentència que té la part dispositiva que, literalment, és com segueix:  
  
«Dispositiva  
Estime parcialment la demanda plantejada per Luisa Giménez Jiménez, representada per la procuradora dels tribunals Matilde Solsona Solaz i assistit de la lletrada Laura Montesinos García, contra Javier Lara López, declarat en rebel·lia atesa la seua incompareixença en aquestes actuacions, en què ha sigut part el Ministeri Fiscal, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
1. L'atribució de l'exercici exclusiu de la pàtria potestat sobre els fills menors, L., S. i F. J., a la mare, Luisa Giménez Jiménez.  
2. Atribuïsc la guarda i custòdia dels fills menors, L., S. i F. J., a la mare, Luisa Giménez Jiménez.  
3. No fixe el sistema de visites paternofilial, sense perjudici que el progenitor rebel,Javier Lara López, puga sol·licitar aquest sistema en el procediment adequat en benefici del menors. Pel que fa a la relació amb la família extensa, no hi tinc res a objectar.  
4. Javier Lara López contribuirà com a prestació per aliments per als fills menors amb l'abonament a la mare, Luisa Giménez Jiménez, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 540 euros, la suma pecuniària de la qual serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari dels menors, les necessàries en tot cas i les convenients amb el consentiment de l'altre progenitor o autorització judicial.  
  
5. Desestime la resta de les pretensions.  
Tot això sense fer una condemna especial a les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial, s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, podran interposar en aquest jutjat un recurs d'apel·lació dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
  
I atés que [...], Javier Lara López, es troba en parador desconegut, expedisc aquest edicte a fi que li valga de notificació de forma deguda mitjançant la publicació en el Diari Oficial de la Generalitat Valenciana.  
  
València, 13 de gener de 2017.- La lletrada de l'Administració de justícia: Vicenta María Casañ Arandiga.